**KAJKAVIANA – Društvo za prikupljanje, čuvanje i promicanje hrvatske kajkavske baštine,** Golubovečka 42, 49240 Donja Stubica, Republika Hrvatska, OIB: 59817395104 koje zastupa predsjednica Ines Krušelj-Vidas. prof. (dalje u tekstu: **NARUČITELJ**)

i

**>TVRTKA PONUDITELJA ili zajednica gospodarskih subjekata *(navesti sve članove ZP)*<,** adresa, grad, OIB: xxxxxxx, koje zastupa >funkcija, Ime i Prezime< (dalje u tekstu: **IZVOĐAČ**)

sklapaju

**UGOVOR O NABAVI**

**radova – uređenje ureda Kajkaviana**

**broj xxxxxx**

**OPĆE ODREDBE**

**Članak**

Ugovorne strane suglasno utvrđuju da je Naručitelj proveo postupak jednostavne nabave – pregovarački postupak, ev. broj: BJN 1/2021 čiji je predmet “*Rekonstrukcija građevine javne i društvene namjene – privođenje namjeni zgrade Fellerove ljekarne u Donjoj Stubici – uređenje prostora ureda Kajkaviana*“, a temeljem Poziva na dostavu ponuda objavljenom na mrežnoj stranici Kajkaviane [www.kajkaviana.hr](http://www.kajkaviana.hr) i poslane na adresu ponuditelja (u daljnjem tekstu: „Nabava“).

Na odgovornost ugovornih strana za ispunjenje obveza iz Ugovora, osim Priloga III Ugovora o dodjeli bespovratnih sredstava za projekte financirane iz Europskog socijalnog fonda u sklopu programa 2014-2020. na odgovarajući način primjenjuju se odredbe zakona kojim se uređuju obvezni odnosi.

Sljedeći dokumenti smatraju se i tumače kao sastavni dijelovi ovog Ugovora:

* + 1. **Ponuda Izvođača broj \_\_\_\_\_\_\_\_\_\_ od \_\_\_\_\_\_\_\_ godine,**
    2. **Troškovnik,**
    3. **Poziv na dostavu ponuda i prilozi**
    4. **Projektna dokumentacija.**

**PREDMET UGOVORA**

**Članak**

Predmet ovog Ugovora su radovi na rekonstrukciji građevine javne i društvene namjene – privođenje namjeni zgrade Fellerove ljekarne u Donjoj Stubici: uređenje prostora ureda Kajkaviana, koji su određeni troškovnikom i projektnom dokumentacijom (dalje u tekstu: „radovi“).

Radovi izvedeni temeljem Ugovora moraju biti u skladu s Ponudom Izvođača broj \_\_\_\_\_\_\_\_\_, troškovnikom, projektnom dokumentacijom i cjelokupnom dokumentacijom o nadmetanju (dalje u tekstu: DON).

Naručitelj može zahtijevati izvođenje samo onih radova obuhvaćenih Ponudom odnosno troškovnicima i projektnom dokumentacijom te ovim Ugovorom.

**CIJENA**

**Članak**

Ukupna vrijednost ovog Ugovora bez poreza na dodanu vrijednost iznosi:

**\_\_\_\_\_\_\_\_\_\_\_\_\_\_ kuna**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ),

a s porezom na dodanu vrijednost iznosi:

**\_\_\_\_\_\_\_\_\_\_\_\_\_\_ kuna**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ).

U cijenu ponude bez poreza na dodanu vrijednost uračunati su svi troškovi (koje iziskuje izvođenje radova koji su predmet nabave), uključujući posebne poreze, trošarine i carine i druge troškove ako postoje, te popusti.

Cijene stavki iz ponude su fiksne i nepromjenjive za vrijeme trajanja ugovora.

**ROKOVI I UVJETI PLAĆANJA**

**Članak**

Za ovaj Ugovor nije predviđeno plaćanje predujma.

Za ovaj Ugovor nije predviđeno davanje sredstava osiguranja plaćanja.

Izvođač je obvezan predati građevinsku knjigu Naručitelju na ovjeru jednom mjesečno i to najkasnije do zadnjeg dana u mjesecu za tekući mjesec te na zadnju ovjeru najkasnije u roku od 30 (trideset) dana od dana završetka svih radova koji su predmet ovog ugovora. Građevinsku knjigu trebaju potvrditi ili osporiti, uz obrazloženje, odgovorna osoba Naručitelja i nadzorni inženjer u roku od 8 (osam) dana od dana primitka.

Na temelju građevinske knjige ovjerene od strane Naručitelja i nadzornog inženjera Izvođač ispostavlja privremene i konačne situacije koje ovjeravaju Naručitelj i nadzorni inženjer.

Plaćanje ugovorenog iznosa za izvođenje radova vršit će se na račun Izvođača po sistemu stvarno izvedenih radova, a temeljem ispostavljenih elektroničkih računa (dalje u tekstu: eRačun). Izvođač eRačune izdaje sukladno ovjerenim privremenim situacijama koje prate faze izvođenja radova kao i prema ovjerenoj okončanoj situaciji nakon završetka svih radova, a sve temeljem jediničnih cijena iz Troškovnika i stvarno izvedenih količina radova.

Izvođač je dužan izdavati eRačune sukladno Zakonu o elektroničkom izdavanju računa u javnoj nabavi (NN 94/2018) te odredbama Dokumentacije o nadmetanju.

eRačun i prateće isprave koje nisu sukladne europskoj normi i njezinim ispravcima, izmjenama i dopunama Naručitelj neće zaprimiti niti obraditi niti platiti.

Naručitelj se obvezuje platiti Izvođaču / članu zajednice ponuditelja ovjereni neprijeporni dio eRačuna, koji udovoljava svim elementima iz ovog članka, u roku od 30 (trideset) dana od dana primitka računa.

Ako Izvođač daje dio Ugovora o nabavi u podugovor tada će Naručitelj za onaj dio predmeta nabave koji izvrši podugovaratelj neposredno platiti podugovaratelju. Naručitelj se obvezuje ovjereni neprijeporni iznosa eRačuna podugovaratelja koji udovoljava svim elementima iz ovog članka i kojeg je Izvođač prethodno potvrdio platiti podugovaratelju, na IBAN, naveden u ponudbenom listu (Ponudi), u roku 30 (trideset) dana od dana primitka računa, osim ako Izvođač dokaže da su obveze prema podugovaratelju za dio radova izvršenih od strane podugovaratelja već podmirene. Izvođač mora svom računu odnosno situaciji obvezno priložiti eRačune odnosno situacije svojih podugovaratelja koje je prethodno potvrdio.

**OBVEZE NARUČITELJA**

**Članak**

Naručitelj je obvezan:

1. projektnu dokumentaciju uručiti Izvođaču, najkasnije na dan uvođenja u posao na način utvrđen u članku 7. ovog Ugovora,
2. imenovati jednu ili više odgovornih osoba za realizaciju ugovora, odnosno imenovati nadzornog inženjera,
3. Izvođača pravovremeno uvesti u posao na propisan način i na način određenim ovim Ugovorom,
4. osigurati Izvođaču pravo pristupa i posjeda na gradilištu za izvođenje radova
5. uredno izvršavati plaćanja po ovom Ugovoru.

**OBVEZE IZVOĐAČA**

**Članak**

Izvođač je obvezan ugovorene radove izvesti kvalitetno, prema odobrenim projektima, tehničkim normama, pravilima struke i uvjetima sukladno zahtjevima utvrđenim troškovnikom, tehničkim specifikacijama i ostalim uvjetima predviđenim ovim Ugovorom i njegovim sastavnim dijelovima sukladno članku 1. ovog Ugovora.

Izvođač je dužan u ispunjavanju obveze iz svoje profesionalne djelatnosti postupati s povećanom pažnjom, prema propisima i pravilima struke (pažnja dobrog stručnjaka).

Izvođač je obvezan u izvršavanju ovog Ugovora u cijelosti uvažavati stajališta Naručitelja i nadzornog inženjera.

Izvođač je posebno obvezan:

1. ispunjavati sve obveze iz ovog Ugovora i svih obveza koje proizlaze iz ovog Ugovora unutar ugovorenih rokova;
2. pridržavati se članka 54. Zakona o gradnji,
3. aktivno prisustvovati na sastancima u sjedištu Naručitelja, a sve prema potrebi i na traženje Naručitelja,
4. sanirati sve nastale štete uslijed građenja uključivo i oštećenja na objektima. Navedeni troškovi i radovi se posebno ne obračunavaju i ne plaćaju, već se podrazumijeva da su uključeni u ukupnu ugovornu cijenu,
5. primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati pozitivnim normama prema troškovniku radova koji je sastavni dio ovog Ugovora,
6. povjeriti izvođenje građevinskih radova i drugih poslova stručnim osobama koje ispunjavaju sve propisane uvjete za izvođenje tih radova, odnosno obavljanje tih poslova,
7. pridržavati se svih obveza iz Zakona o gradnji (NN 153/13, 20/17, 39/19, 125/19), Zakona o poslovima i djelatnostima prostornog uređenja i gradnje (NN 78/15, 118/18, 110/19), Zakona o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19), Zakona o građevnim proizvodima (NN 76/13, 30/14, 130/17, 39/19), Zakona o zaštiti okoliša (NN 80/13, 153/13, 78/15, 12/18, 118/18), Zakona o održivom gospodarenju otpadom (NN 94/13, 73/17, 14/19), Zakona o zaštiti na radu (NN 71/14, 118/14, 154/14,94/18, 96/18), te ostalih obveza iz drugih zakona, podzakonskih propisa, važećih tehničkih propisa i priznatih tehničkih pravila iz područja gradnje,
8. poštivati sve odredbe Zakona o zaštiti i očuvanju kuturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20), kao i drugih propisa s područja zaštite kulturne baštine s obzirom na to da je predmetna građevina zaštićeno kulturno dobro, kojemu su svojstva kulturnog dobra utvrđena rješenjem Ministarstva kulture, Uprave za zaštitu kulturne baštine, Klasa: UP/I-612-08/04-01-06/135, Ur. Broj: 532-10-1/8(JB)-04-2 od 23. rujna 2009. te je upisana u Registar kulturnih dobara RH – Listu zaštićenih kulturnih dobara pod oznakom Z-1725
9. poštivati sve relevantne propise o radu koji se primjenjuju na osoblje Izvođača, uključivo i zakone koji se odnose na njihovo zapošljavanje, zdravstvenu zaštitu, sigurnost, useljavanje i iseljavanje, i omogućiti im sva njihova prava,
10. imenovati jednu ili više odgovornih osoba za realizaciju Ugovora,
11. radove obavljati u skladu s važećim propisima, tehničkom dokumentacijom, kao i uputama odgovornih osoba Naručitelja koje moraju biti u pisanom obliku unutar građevinskog dnevnika,
12. voditi građevinski dnevnik,
13. voditi građevinsku knjigu,
14. izvođenje radova popratiti svom potrebnom dokumentacijom
15. ugrađivati proizvode i materijale sukladno Zakonu o tehničkim zahtjevima za proizvode i ocjenjivanje sukladnosti, Pravilniku o ocjenjivanju sukladnosti, ispravama o sukladnosti i označavanju građevnih proizvoda, Zakonu o građevnim proizvodima, Tehničkom propisu o građevnim proizvodima i Zakonu o zaštiti okoliša; te ugrađivati proizvode materijale, elemente i tehničku opremu koji odgovaraju projektu, tehničkim propisima, normama i preporukama i uz suglasnost Naručitelja,
16. Izvođač odgovara do primopredaje radova za svaku štetu koju je on ili podugovaratelj kojeg je on angažirao skrivio, a koja je nastala Naručitelju ili nekoj trećoj osobi u vezi s radovima. Izvođač se ne može pozivati na to da je šteta posljedica nedovoljnog nadzora od strane Naručitelja ili neke od njega ovlaštene osobe. Izvođač je dužan osloboditi Naručitelja od svakog potraživanja od strane trećih osoba zbog kršenja ugovornih obveza kao i obveze osiguranja sigurnosti ili drugih obveza.
17. Po završetku radova Izvođač je dužan ukloniti sve privremene građevine i uređaje te okoliš i površine koje je Izvođač koristio vratiti u prijašnje stanje i očišćeno predati Naručitelju ili drugim vlasnicima zemljišta na kojem se privremene građevine nalaze. Ukoliko su prilikom korištenja raspoloživih uređaja ili zemljišta od strane Izvođača nastale štete Izvođač ih treba besplatno ukloniti i sve vratiti u prijašnje stanje. Ukoliko Izvođač ne ispuni obvezu iz ove točke Naručitelj će ga o tome pisano opomenuti te ukoliko Izvođač usprkos opomeni, u roku od 5 (pet) dana od dana slanja opomene, ne ispuni svoju obvezu, Naručitelj ima pravo sam poduzeti sve potrebne aktivnosti ili te radove može ustupiti trećoj osobi na trošak Izvođača, odnosno aktiviranjem jamstva za uredno ispunjenje ugovora;

Izvođač je obvezan predati Naručitelju prije primopredaje radova cjelokupnu pisanu dokumentaciju (građevinski dnevnik, građevinska knjiga, atestna dokumentacija ugrađene opreme i materijala, provedena ispitivanja, izvještaji i dr.) odobrenu od strane nadzornog inženjera.

Po prestanku Ugovora iz bilo kojeg razloga (sporazumni prestanak, jednostrani raskid i sl.) Izvođač je obvezan u roku od 15 (petnaest) dana predati gradilište Naručitelju slobodno od svojih osoba i stvari, potpuno uređeno i očišćeno. U protivnome, Naručitelj je ovlašten to učini putem druge osobe, na teret izvođača.

Izvođač je tijekom izvršenja ugovora o nabavi dužan pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava, navedenih u Prilogu XI. ZJN 2016.

**REALIZACIJA, KOLIČINE, MJESTO(A) I ROK(OVI) IZVOĐENJA RADOVA**

**Članak 7.**

Ovaj Ugovor realizirat će se u skladu s uvjetima navedenim u Ugovoru i sastavnim dijelovima ovog Ugovora.

U Troškovniku prema predmetu nabave, koji je sastavni dio ovog Ugovora, određena je predviđena (okvirna) količina predmeta nabave s obzirom da se zbog prirode predmeta nabave i drugih objektivnih okolnosti ne može unaprijed odrediti točna količina. Stvarno nabavljena količina predmeta nabave može biti veća ili manja od predviđene količine.

Radovi se izvode na lokaciji Trg Matije Gupca 27, Donja Stubica, k.č.br.4182, k.o. Donja Stubica.

Naručitelj će Izvođača uvesti u posao najkasnije 10 (deset) dana od dana potpisivanja ovog Ugovora. O uvođenju u posao sastavlja se obostrano potpisan zapisnik i/ili se činjenica uvođenja u posao utvrđuje u građevinskom dnevniku. Uvođenjem u posao otvara se građevinski dnevnik.

Krajnji rok završetka izvođenja radova je maksimalno 90 dana od dana uvođenja u posao.

U krajnji rok završetka radova nije uračunato vrijeme potrebno za tehnički pregled i dobivanje uporabne dozvole.

**NADZOR NAD IZVOĐENJEM RADOVA**

**Članak 8.**

Naručitelj će imenovati **nadzornog inženjera** koji će obavljati stručni nadzor nad radovima u skladu s primjenjivim propisima.

Nadzorni inženjer će nadzirati radove, identificirati nedostatke i nepravilnosti građenja te davati upute za njihovo otklanjanje. Nadzorni inženjer može, uz prethodno pisano odobrenje odgovorne osobe Naručitelja, davati Izvođaču upute koje su potrebni za izvođenje radova.

Izvođač je obvezan pridržavati se uputa nadzornog inženjera te bez odgađanja nakon primitka takvih uputa nadzornog inženjera pristupiti izvođenju radova i/ili otklanjanju svih identificiranih nedostataka i nepravilnosti građenja u vezi s radovima koji su predmet Ugovora prema primjedbama, uputama i u roku određenom od strane nadzornog inženjera.

Niti jedno odobrenje, kontrola, potvrda, ispitivanje, uputa, obavijest, prijedlog, zahtjev, test ili sličan čin od strane nadzornog inženjera neće osloboditi Izvođača bilo koje odgovornosti koju on ima prema Ugovoru, uključivo i odgovornosti za greške, propuste, odstupanja ili neslaganja.

**TEHNIČKI PREGLED, ZAVRŠETAK RADOVA, PRIMOPREDAJA I KONAČNI OBRAČUN**

**Članak 9.**

Izvođač je na dan dovršenja radova dužan pisanim putem obavijestiti Naručitelja da su izvedeni svi radovi iz ugovora te da je pribavljena sva dokumentacija za uspješno provođenje tehničkog pregleda izvedenih radova. Navedena pisana obavijest mora biti supotpisana od strane Nadzornog inženjera. Naručitelj je obvezan najkasnije u roku od 5 (pet) dana od dana zaprimanja pisane obavijesti zatražiti od strane nadležnog tijela za graditeljstvo i prostorno uređenje tehnički pregled objekta i izvedenih radova.

U roku od 15 (petnaest) dana od ishođenja uporabne dozvole Naručitelj i Izvođač će pristupiti primopredaji radova. Uspješno izvršenom primopredajom radova se smatra kada su otklonjeni svi eventualni nedostaci utvrđeni od strane predstavnika Naručitelja i nadzornih inženjera, te kada je Izvođač predao Naručitelju svu prateću dokumentaciju za ugrađenu opremu, uređaje i radove (upute za korištenje, održavanje, garantni listovi i sl.). O uspješnoj primopredaji izvedenih radova sastavit će se Zapisnik o primopredaji radova potpisan od strane Izvođača, Nadzornog inženjera te drugih ovlaštenih predstavnika Naručitelja.

U roku od (10) dana nakon uspješno provedene primopredaje radova, Izvođač i Naručitelj dužni su pristupiti konačnom obračunu o čemu će se sastaviti Zapisnik o okončanom obračunu i okončanoj situaciji, kojim se potvrđuje da su svi ugovoreni radovi izvedeni bez primjedbi. Na temelju potpisanog Zapisnika o okončanom obračunu i okončanoj situaciji Izvođač ispostavlja okončanu situaciju. U prilogu okončane situacije mora biti pismena obavijest Izvođača, potpisana i ovjerena od strane glavnog nadzornog inženjera, da su svi radovi završeni u skladu s ugovorom i projektnom dokumentacijom. Ispunjenjem navedenih uvjeta Naručitelj će smatrati da su svi radovi uredno završeni, a dostavom jamstva za otklanjanje nedostataka sukladno članku 18. ovog Ugovora smatra se da je ugovor uredno izvršen. Plaćanje se obavlja u skladu s odredbama članka 4. ovog Ugovora.

**(ovaj članak se ne primjenjuje ukoliko Izvođač za radove neće angažirati podugovoratelja(e))**

**PODUGOVARATELJI**

**Članak 10.**

Sukladno Ponudi, Izvođač će dio Ugovora dati u podugovor sljedećem/im podugovaratelju/ima:

* (navesti naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa i zakonski zastupnici podugovaratelja).

Podugovaratelj(i) će izvršavati sljedeće radove obuhvaćene ovim Ugovorom:

(navesti predmet, količinu, vrijednost podugovora i postotni dio Ugovora koji se daje u podugovor)

Za Radove koje će izvršiti podugovaratelj, Naručitelj neposredno plaća podugovoratelju na način utvrđen u čl. 4 ovog Ugovora.

Sudjelovanje podugovaratelja ne utječe na odgovornost Izvođača za izvršenje Ugovora.

Izvođač može tijekom izvršenja Ugovora od Naručitelja zahtijevati:

* promjenu podugovaratelja za onaj dio Ugovora koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti Ugovora bez PDV-a, neovisno o tome je li prethodno dao dio Ugovora u podugovor ili ne.
* preuzimanje izvršenja dijela Ugovora koji je prethodno dao u podugovor.

Uz zahtjev za izmjenu iz prethodnog stavka Izvođač mora Naručitelju dostaviti sljedeće podatke i dokumente za novog podugovaratelja:

* predmet, količinu, vrijednost podugovora i postotni dio Ugovora koji se daje u podugovor i
* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa i zakonski zastupnici podugovaratelja
* europsku jedinstvenu dokumentaciju o nabavi.

Naručitelj neće odobriti zahtjev Izvođača:

* u slučaju iz članka 224. stavka 1. točaka 1. i 2. ZJN 2016, ako se Izvođač u postupku nabave radi dokazivanja ispunjenja kriterija za odabir ponuditelja oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
* u slučaju iz članka 224. stavka 1. točke 3. ZJN 2016, ako se Izvođač u postupku nabave radi dokazivanja ispunjenja kriterija za odabir ponuditelja oslonio na sposobnost podugovaratelja za izvršenje tog dijela, a Izvođač samostalno ne posjeduje takvu sposobnost, ili ako je taj dio Ugovora već izvršen.

**(ovaj članak se ne primjenjuje ukoliko ugovorna strana neće biti zajednica gospodarskih subjekata)**

**ČLANOVI ZAJEDNICE GOSPODARSKIH SUBJEKATA**

**Članak 11.**

Zajednica gospodarskih subjekata izvršava Ugovor sukladno svojoj zajedničkoj ponudi u kojoj je navedeno koji dio Ugovora izvršava pojedini član zajednice.

Svi članovi zajednice solidarno odgovaraju za sve obveze temeljem ovog Ugovora (odredba se primjenjuje ukoliko se pojedini član zajednice oslanja na drugog člana zajednice u vidu dokazivanja ekonomske i financijske sposobnosti).

Zajednica gospodarskih subjekata odredit će osobu s kojom će se u ime zajednice odvijati komunikacija s Naručiteljem u svrhu izvršavanja Ugovora (članak 25. Ugovora).

Naručitelj neposredno plaća svakom članu zajednice za onaj dio Ugovora koji je on izvršio, ukoliko zajednica nije odredila drugačije.

**SUKOB INTERESA**

**Članak 12.**

Izvođač će poduzeti sve potrebne radnje i/ili mjere da spriječi ili prekine svaku situaciju koja bi mogla ugroziti nepristranost i objektivnost postupanja ugovornih strana. Izvođač će bez odgode obavijestiti Naručitelja o svakoj opasnosti od nastanka sukoba interesa koja se pojavi tijekom izvršenja Ugovora.

Naručitelj pridržava pravo da provjeri i ocijeni jesu li poduzete radnje i/ili mjere odgovarajuće i, ako je potrebno, može zatražiti i poduzimanje dodatnih radnji i/ili mjera.

Izvođač će odmah, bez utjecaja na ugovorne obveze i bez prava na naknadu troška zamijeniti svakog člana svog osoblja koji bude izložen takvoj situaciji.

Ako za vrijeme izvršavanja Ugovora nastupi sukob interesa na strani Izvođača Naručitelj ima pravo raskinuti Ugovor bez prava Izvođača na naknadu štete. Ako se naknadno otkrije da je takav sukob postojao prilikom dodjele Ugovora, u skladu sa člankom 76. ZJN 2016 ovaj Ugovor je ništetan. Ugovor je također ništetan ako je sklopljen protivno članku 82. ZJN 2016.

**POVJERLJIVOST**

**Članak 13.**

Izvođač se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog pristanka Naručitelja.

Izvođač će i nakon završetka ugovora biti vezan ovom preuzetom obvezom te će osigurati da ista obveza vrijedi i za njegovo osoblje.

**IZMJENE UGOVORA**

**Članak 14.**

Naručitelj smije izmijeniti ugovor o nabavi tijekom njegova trajanja bez provođenja novog postupka nabave samo u skladu s odredbama članaka 315. – 320. ZJN 2016.

Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako su izmjene, neovisno o njihovoj novčanoj vrijednosti, bile na jasan, precizan i nedvosmislen način predviđene u dokumentaciji o nabavi u obliku odredaba o izmjenama ugovora, a koje mogu uključivati odredbe o promjeni cijene ili opcija, sukladno članku 315. ZJN 2016.

Naručitelj smije izmijeniti ugovor o nabavi tijekom njegova trajanja bez provođenja novog postupka nabave radi nabave dodatnih radova, usluga ili robe od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i prouzročila bi značajne poteškoće ili znatno povećavanje troškova za naručitelja, sukladno članku 316. ZJN 2016.

Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako su kumulativno ispunjeni sljedeći uvjeti: do potrebe za izmjenom došlo je zbog okolnosti koje pažljiv naručitelj nije mogao predvidjeti; izmjenom se ne mijenja cjelokupna priroda ugovora; i svako povećanje cijene nije veće od 30 % vrijednosti prvotnog ugovora, sukladno članku 317. ZJN 2016.

Naručitelj smije izmijeniti ugovor o nabavi tijekom njegova trajanja bez provođenja novog postupka nabave s ciljem zamjene prvotnog ugovaratelja s novim ugovarateljem koje je posljedica: primjene članka 315. ZJN 2016., općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ovoga Zakona, ili obveze neposrednog plaćanja podugovarateljima, sukladno članku 318. ZJN 2016.

Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako su kumulativno ispunjeni sljedeći uvjeti: vrijednost izmjene manja je od europskih pragova iz članka 13. ZJN 2016.; vrijednost izmjene manja je od 10 % prvotne vrijednosti ugovora o nabavi robe ili usluga, odnosno manja je od 15 % prvotne vrijednosti ugovora o nabavi radova; i izmjena ne mijenja cjelokupnu prirodu ugovora, sukladno članku 320. ZJN 2016.

Izmjena se u svakom slučaju smatra značajnom ako je ispunjen jedan ili više sljedećih uvjeta: 1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak nabave 2. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom 3. izmjenom se značajno povećava opseg ugovora 4. ako novi ugovaratelj zamijeni onoga kojemu je prvotno naručitelj dodijelio ugovor, osim u slučajevima iz članka 318. ZJN 2016.

**POSTUPANJE UGOVORNIH STRANA U SLUČAJU IZMJENA UGOVORA**

**Članak 15.**

U slučaju izmjena ugovora o nabavi sukladno gore članku 14. Ugovora, Naručitelj i Izvođač sklopit će dodatak Ugovoru – pisani sporazum ugovornih strana kojim se, sukladno odredbama Ugovora o nabavi i važećih propisa o nabavi, mijenjaju uvjeti i sadržaj Ugovora. Izmjenu Ugovora potpisuju obje ugovorne strane.

Ugovorna strana kod koje su nastupile okolnosti zbog kojih se traži izmjena Ugovora dužna je podnijeti prijedlog izmjena u pisanom obliku drugoj strani što je prije moguće. U prijedlogu izmjena treba opisati razloge zbog kojih se izmjena predlaže.

Druga ugovorna strana će se o zaprimljenom prijedlogu očitovati najkasnije u roku od 20 (dvadeset) dana od primitka prijedloga. U slučaju da se strane usuglase oko sadržaja izmjene, Naručitelj će pripremiti tekst dodatka ugovoru o nabavi i dostaviti ga na potpis Izvođaču u roku od 15 (petnaest) dana od dana usuglašavanja o sadržaju izmjene, odnosno dana saznanja o istom.

Ako je potrebna dodatna dokumentacija kako bi se razmotrio prijedlog za izmjenom Ugovora, ugovorna strana koja je zaprimila prijedlog za izmjenom Ugovora postavit će zahtjev za dostavom takve dokumentacije. U slučaju takvog zahtjeva, rok za očitovanje o predloženoj izmjeni miruje u razdoblju od postavljanja zahtjeva za dostavom dodatne dokumentacije pa do njezina zaprimanja te nastavlja teći protekom navedenog razdoblja.

Za izmjene manjeg značenja kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni. Učinak promjene će nastupiti kada druga strana zaprimi takvu obavijest.

Izmjena koju je izvršio Izvođač bez pisanog naloga Naručitelja ili bez dodatka ugovoru nije dopuštena i izvršena je na njegov financijski rizik.

**KAŠNJENJE, UGOVORNA KAZNA I ŠTETA**

**Članak 16.**

Ako Izvođač ne izvede radove u rokovima navedenima u članku 7. ovog Ugovora, Naručitelj će bez štete po svoja ostala prava iz Ugovora, obračunati ugovornu kaznu za svaki pojedini slučaj kašnjenja 2‰ (dva promila) za svaki dan zakašnjenja za dio radova koji nije izveden u roku, a do najviše 10% (deset posto) od ukupne ugovorene vrijednosti ovog Ugovora bez PDV-a. Plaćanje ugovorne kazne ne utječe na obveze izvođača.

Ako postoji opravdana sumnja da radovi neće biti izvedeni u ugovorenom roku, Naručitelj ima pravo zatražiti od Izvođača da poduzme sve potrebne mjere kojima se osigurava odgovarajuće ubrzanje bez dodatnih troškova za Naručitelja.

Naručitelj može u slučaju zakašnjenja u izvođenju Radova prihvatiti izvođenje naručenih Radova i nakon zakašnjenja s time da zadržava pravo obračunati ugovornu kaznu, što će bez odgađanja priopćiti Izvođaču.

Izvođač je obvezan ugovornu kaznu iz ovog članka platiti Naručitelju u roku od 15 (petnaest) dana od dana primitka njegovog pisanog zahtjeva i obračuna ugovorne kazne.

Naručitelj može iznos ugovorne kazne za kašnjenje naplatiti iz jamstva za uredno ispunjenje Ugovora. Izvođač mora osigurati da bankovna garancija koju će dostaviti kao jamstvo za uredno ispunjenje Ugovora predviđa mogućnost naplate ugovorne kazne u skladu s ovim člankom.

Ako ugovorna kazna prijeđe iznos od 10% (deset posto) ukupne vrijednosti Ugovora (bez PDV-a), Naručitelj ima pravo raskinuti Ugovor ili odrediti novi rok izvršenja radova.

**JAMSTVO ZA UREDNO ISPUNJENJE UGOVORA**

**Članak 17.**

Izvođač je obvezan najkasnije u roku od 15 (petnaest) dana od dana obostranog potpisivanja ugovora o nabavi dostaviti Naručitelju, a prije isteka jamstva za ozbiljnost ponude, jamstvo za uredno ispunjenje ugovora u visini od 10% (deset posto) od ukupne vrijednosti ugovora bez PDV-a.

Jamstvo za uredno ispunjenje ugovora mora biti u obliku bezuvjetne bankarske garancije, bez prigovora, neopozive, naplative na prvi poziv.

Rok valjanosti bankarske garancije mora biti minimalno 30 (trideset) dana dulje od očekivanog datuma potpisa Zapisnika o okončanom obračunu i okončanoj situaciji, sukladno članku 9. ovog Ugovora. Bankarska garancija bit će naplaćena u slučaju povrede ugovornih obveza od strane Izvođača.

U slučaju zajednice gospodarskih subjekata Jamstvo može biti u dvije opcije:

− Jamstvo izdaje jedan član zajednice te u tom slučaju jamstvo mora sadržavati navod o tome da je riječ o ponuditelju koji podnosi ponudu kao zajednica gospodarskih subjekata te podatke o svim članovima zajednice gospodarskih subjekata, ili

− Druga opcija jest, da svaki član zajednice gospodarskih subjekata dostavi jamstvo za svoj dio garancije, te svaki član u svom jamstvu mora navesti da je Ponuditelj Zajednica gospodarskih subjekata, a kumulativan iznos mora biti jednak traženom iznosu iz ovog poglavlja Poziva za dostavu ponuda uz uvjet da su ispunjeni svi zahtjevi u vidu uvjeta, trajanja, sadržaja i ukupnog iznosa dostavljenih garancija.

Naručitelj može predmetno jamstvo naplatiti neovisno o tome koji je član zajednice gospodarskih subjekata dao jamstvo i neovisno o odnosu na kojeg se člana zajednice gospodarskih subjekata ostvare osigurani slučajevi navedeni u jamstvu.

Umjesto jamstva za uredno ispunjenje ugovora u obliku bankarske garancije, Izvođač može dostaviti Naručitelju bjanko zadužnicu u iznosu od 10% (deset posto) vrijednosti ugovora bez PDV- a, solemniziranu kod javnog bilježnika, ili dati novčani polog u visini od 10% (deset posto) od ukupne vrijednosti ugovora bez PDV-a, koji se uplaćuje u korist računa Kajkaviana - društvo za prikupljanje, čuvanje i promicanje hrvatske kajkavske baštine, Golubovečka 42, 49240 Donja Stubica, Republika Hrvatska, OIB: 59817395104, IBAN: HR34236000011014912600.

Pod svrhom plaćanja potrebno je navesti da se radi o jamstvu za uredno ispunjenje ugovora i navesti evidencijski broj nabave. Prilikom plaćanja potrebno je navesti sljedeći model i poziv na broj: model: 00, poziv na broj: OIB gospodarskog subjekta/uplatitelja.

U slučaju zajednice gospodarskih subjekata novčani polog može uplatiti jedan član zajednice za sve članove ili svaki član zajednice gospodarskih subjekata može dati novčani polog za svoj dio jamstva, u kojem slučaju zbrojeni iznos uplaćenih novčanih pologa kumulativno mora odgovarati ukupno traženom iznosu.

Naručitelj će Izvođaču vratiti jamstvo za uredno ispunjenje ugovora u roku od 15 (petnaest) dana od potpisivanja Zapisnika o okončanom obračunu i okončanoj situaciji sukladno članku 9. ovog Ugovora.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 18.**

Za izvedene radove Izvođač jamči kvalitetu izvedenih radova u trajanju jamstvenog roka od prihvaćenog odnosno potpisanog zapisnika o okončanom obračunu u smislu članka 9. ovog Ugovora i odgovoran je za sve nedostatke građevine u smislu važećih zakonskih propisa.

Jamstveni rok za izvedene radove počinje teći od dana potpisa Zapisnika o okončanom obračunu i okončanoj situaciji sukladno članku 9. ovog Ugovora kako slijedi:

- jamstveni rok je \_\_\_\_\_

- za ugrađenu opremu jamstveni rok daje se prema jamstvu proizvođača opreme

- ponuđeni jamstveni rok ne utječe na odgovornost izvođača za nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od 10 (deset) godina od predaje i primitka radova sukladno Zakonu o obveznim odnosima (NN 35/05, 41/08, 125/11, 78/15, 29/18).

Za otklanjanje nedostataka koji bi se eventualno mogli pojaviti u jamstvenom roku, Izvođač je obvezan Naručitelju u roku od 15 (petnaest) dana od potpisa Zapisnika o okončanom obračunu i okončanoj situaciji dostaviti bezuvjetnu bankarsku garanciju u kunskoj valuti kao jamstvo za otklanjanje nedostataka na iznos 10% (deset posto) vrijednosti ukupno izvedenih radova bez PDV-a, u obliku bezuvjetne, neopozive, samostalne i valjane bankarske garancije važeće do isteka jamstvenog roka kojom jamči da će u jamstvenom roku, bez prava na posebnu naknadu, otkloniti sve nedostatke koje ima po osnovi jamstva ili s osnove naknade štete. Iznimno, Izvođač može Naručitelju predati bankovnu garanciju koja ističe prije datuma isteka ugovorenog jamstvenog roka, no u tom je slučaju dužan osigurati zamjensko jamstvo za otklanjanje nedostataka u jamstvenom roku (ili u obliku bankarske garancije ili novčanog pologa) u istom iznosu. Izvođač je obvezan predati takvo zamjensko jamstvo najkasnije 10 (deset) dana prije isteka važenja prethodno predane bankarske garancije, u protivnom će Naručitelj imati pravo od Izvođača naplatiti cjelokupni iznos jamstva. Inicijalno predana bankarska garancija mora sadržavati izričitu mogućnost naplate u navedenom slučaju.

Ako Izvođač ne otkloni nedostatke u ugovorenom roku, bankarska garancija iskoristit će se za otklanjanje nedostataka.

U slučaju nedostavljanja jamstva za otklanjanje nedostataka u jamstvenom roku u ugovorenom roku, Naručitelj ima pravo naplatiti jamstvo za uredno ispunjenje ugovora, odnosno ima pravo naplatiti ugovornu kaznu.

U slučaju zajednice gospodarskih subjekata Jamstvo može biti u dvije opcije:

− Jamstvo izdaje jedan član zajednice te u tom slučaju jamstvo mora sadržavati navod o tome da je riječ o ponuditelju koji podnosi ponudu kao zajednica gospodarskih subjekata te podatke o svim članovima zajednice gospodarskih subjekata, ili

− Druga opcija jest, da svaki član zajednice gospodarskih subjekata dostavi jamstvo za svoj dio garancije, te svaki član u svom jamstvu mora navesti da je Ponuditelj Zajednica gospodarskih subjekata, a kumulativan iznos mora biti jednak traženom iznosu iz ovog poglavlja dokumentacije o nabavi uz uvjet da su ispunjeni svi zahtjevi u vidu uvjeta, trajanja, sadržaja i ukupnog iznosa dostavljenih garancija.

Naručitelj može predmetno jamstvo naplatiti neovisno o tome koji je član zajednice gospodarskih subjekata dao jamstvo i neovisno o odnosu na kojeg se člana zajednice gospodarskih subjekata ostvare osigurani slučajevi navedeni u jamstvu.

Umjesto jamstva za otklanjanje nedostataka u jamstvenom roku u obliku bankarske garancije, Izvođač može dostaviti Naručitelju bjanko zadužnicu u iznosu od 10% (deset posto) vrijednosti ugovora bez PDV- a, solemniziranu kod javnog bilježnikai li dati novčani polog u visini od 10% (deset posto) od ukupne vrijednosti ugovora bez PDV-a, koji se uplaćuje u korist računa Kajkaviana - društvo za prikupljanje, čuvanje i promicanje hrvatske kajkavske baštine, Golubovečka 42, 49240 Donja Stubica, OIB: 59817395104, IBAN: HR34236000011014912600.

Pod svrhom plaćanja potrebno je navesti da se radi o jamstvu za otklanjanje nedostataka u jamstvenom roku i navesti evidencijski broj nabave. Prilikom plaćanja potrebno je navesti sljedeći model i poziv na broj: model: 00, poziv na broj: OIB gospodarskog subjekta/uplatitelja.

U slučaju zajednice gospodarskih subjekata novčani polog može uplatiti jedan član zajednice za sve članove ili svaki član zajednice gospodarskih subjekata može dati novčani polog za svoj dio jamstva, u kojem slučaju zbrojeni iznos uplaćenih novčanih pologa kumulativno mora odgovarati ukupno traženom iznosu.

Naručitelj će Izvođaču vratiti jamstvo za otklanjanje nedostataka u roku od 15 (petnaest) dana po isteku roka valjanosti istog.

Izvođač će u utvrđenom roku i o svom trošku ukloniti nedostatke koji se pokažu za vrijeme jamstvenog roka. Ako Izvođač u utvrđenom roku ne otkloni nedostatke, Naručitelj ima pravo, pored naplate jamstva, poduzeti radnje za otklanjanje nedostataka na račun i rizik Izvođača bez štete po bilo koje drugo pravo iz Ugovora koje Naručitelj može imati u odnosu na Izvođača. Za dio koji je popravljen, jamstveni rok nastupa od datuma uspješnog popravka.

Ukoliko Izvođač u ostavljenom roku ne otkloni utvrđene nedostatke, Naručitelj je ovlašten povjeriti te radove trećoj osobi na teret Izvođača te iznos troškova takvog uklanjanja naplatiti iz danog jamstva Izvođača.

Po isteku jamstvenog roka Naručitelj se obvezuje Izvođaču izvršiti povrat jamstva.

**VIŠA SILA**

**Članak 19.**

„Viša sila“ podrazumijeva događaj ili okolnost nastalu nakon sklapanja Ugovora koje ugovorna strana nije mogla predvidjeti, niti otkloniti, niti je na iste mogla utjecati, a koja nije nastupila kao posljedica pogreške i/ili nemara ugovorne strane pogođene „višom silom“.

Naručitelj nema pravo naplatiti jamstvo za uredno ispunjenje Ugovora Izvođača, naplatiti kaznu niti raskinuti Ugovor zbog neizvršavanja i/ili neurednog izvršavanja ugovornih obveza Izvođača ako i u onoj mjeri u kojoj je njegovo neizvršavanje i/ili neuredno izvršavanje ugovornih obveza posljedica „više sile“.

U slučaju nastupa „više sile“ ugovorna strana je obvezna o nastupu istih odmah pisanim putem obavijestiti drugu ugovornu stranu, u protivnom se neće priznati pozivanje na „višu silu“.

Viša sila uključuje, ali nije ograničena na slučaj rata, izgreda, građanskih nemira, prirodnih katastrofa, požara, pandemije, poplava i štrajkova.

Ako bi razlozi ili okolnosti „više sile“ trajali duže od 30 (trideset) dana, Naručitelj je ovlašten odmah raskinuti Ugovor putem pisane obavijesti o raskidu.

**RASKID UGOVORA**

**Članak 20.**

Ako Izvođač prekrši bilo koju svoju obvezu iz Ugovora i takvo kršenje ne ispravi u primjerenom roku koji mu ostavi Naručitelj, a koji ne može biti kraći od 15 (petnaest) dana od dana primitka pisane obavijesti Naručitelja u kojoj se upozorava na takvo kršenje i mogućnost raskida Ugovora, Naručitelj može raskinuti Ugovor putem pisane obavijesti u kojoj će specificirati datum prestanka Ugovora i s tim danom se Ugovor smatra raskinutim.

Iznimno od stavka 1. ovog članka Naručitelj može u svako doba pisanom obaviješću bez ostavljanja naknadnog roka raskinuti ovaj Ugovor s Izvođačem i u sljedećim slučajevima:

* ako Izvođač izjavi da ne može ili ne želi izvršavati svoje obveze, ili ako iz okolnosti slučaja proizlazi da neće moći izvršavati svoje obveze po ovom Ugovoru,
* ako se nad društvom Izvođača pokrene stečajni ili likvidacijski postupak ili na drugi način postane insolventan,
* ako Izvođač prekrši obvezu čuvanja poslovne tajne preuzete ovim Ugovorom

Naručitelj je obvezan raskinuti Ugovor:

* ako se Ugovor nije trebao dodijeliti Izvođaču zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije te
* ako se Ugovor nije trebao dodijeliti Izvođaču zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.
* ako je ugovor značajno izmijenjen, što bi zahtijevalo novi postupak nabave na temelju članka 321. ZJN 2016.
* ako je kao ugovaratelj morao biti isključen iz postupka nabave zbog postojanja osnova za isključenje iz čl. 9 dokumenta Prilog III: Postupci nabave za osobe koje nisu obveznici zakona o javnoj nabavi Ugovora o dodjeli bespovratnih sredstava za projekte financirane iz Europskog socijalnog fonda u sklopu programa 2014-2020.
* ako uvjeti propisani posebnim zakonima vezanim uz djelatnost i poslove građenja nisu ispunjeni tijekom cijelog trajanja izvršenja ugovora

U slučaju raskida Ugovora sukladno prethodnim stavcima ovog članka Naručitelj će platiti Izvođaču samo one Radove koji su do trenutka raskida izvršeni u skladu s ovim Ugovorom, a Izvođač je obvezan nadoknaditi Naručitelju svu štetu koju ovaj trpi zbog raskida Ugovora.

**RJEŠAVANJE SPOROVA**

**Članak 21.**

Sve eventualne sporove proizašle iz ovog Ugovora stranke će nastojati riješiti u mirnim putem duhu dobrih poslovnih običaja, sporazumno, u pisanom obliku.

U slučaju da se spor ne može riješiti sporazumno, ugovorne strane suglasno određuju njegovo rješavanje pred stvarno nadležnim sudom prema mjestu sjedišta Naručitelja.

**ODGOVORNE OSOBE**

**Članak 22.**

Za potrebe provedbe ovog Ugovora, Naručitelj i Izvođač imenuju svoje predstavnike kako slijedi:

|  |  |  |
| --- | --- | --- |
| **KONTAKT PODACI** | **PREDSTAVNIK/CI NARUČITELJA** | **PREDSTAVNIK/CI IZVOĐAČA** |
| Ime i Prezime: |  |  |
| Adresa: |  |  |
| E-mail: |  |  |
| Telefon: |  |  |

**ZAVRŠNE ODREDBE**

**Članak 23.**

Ugovorne strane su suglasne da se na sva pitanja koja nisu posebno regulirana ovim Ugovorom primjenjuje važeći Zakon o obveznim odnosima Republike Hrvatske te ostali propisi koji reguliraju predmetna pitanja.

Izvođaču nije dozvoljeno, osim osobama koje zapošljava na realizaciji Ugovora, obznaniti Ugovor niti bilo koju njegovu odredbu ili bilo koji njegov dio bez pisanog pristanka Naručitelja.

Izvođaču nije dozvoljeno bez pisanog pristanka Naručitelja koristiti bilo koji dokument ili informaciju, osim za potrebe realizacije Ugovora.

Ugovor stupa na snagu kada ga potpišu obje ugovorne strane, s datumom zadnjeg potpisa.

Ugovor je sastavljen u 4 (četiri) istovjetnih primjeraka, od kojih Naručitelj zadržava 2 (dva), a Izvođač 2 (dva) primjerka.

|  |  |
| --- | --- |
| **IZVOĐAČ** | **KAJKAVIANA** |
| Funkcija | Predsjednica Ines Krušelj-Vidas, prof. |
|  |  |
| Ime i Prezime |  |

m.p. m.p.

U Donjoj Stubici \_\_\_.\_\_\_.2021. U Donjoj Stubici, \_\_\_.\_\_\_.2021.